CELEX: 62015TN0208
Language: et
Date: 2015-04-24 00:00:00
Title: Kohtuasi T-208/15: 24. aprillil 2015 esitatud hagi – UA versus REA

20150731053617062015/C 270/352082015TC27020150817ET01ETINFO_JUDICIAL20150424282811Kohtuasi T-208/15: 24. aprillil 2015 esitatud hagi – UA versus REA
 ---documentbreak--- C2702015ET2810120150424ET003528128124. aprillil 2015 esitatud hagi – UA versus REA
   (Kohtuasi T-208/15)2015/C 270/35Kohtumenetluse keel: inglise
      Pooled
   
   
      Hageja: Universiteit Antwerpen (Antverpen, Belgia) (esindajad: advokaadid P. Teerlinck ja P. de Bandt)
   
      Kostja: Research Executive Agency (REA)
   
      Nõuded
   
   Hageja palub Üldkohtul:
   
            —
         
         
            otsustada, et toetuslepingut nr 238214 „C7” (Cerebellar-Cortical Control: Cells, Circuits, Computation, and Clinic) ning toetusleping nr 238686 „CEREBNET” (Timing and plasticity in the olivo-cerebellar system), mis sõlmiti seitsmenda raamprogrammi (FP7-PEOPLE-ITN-2008) ajal teadlaste koolitamise ja karjääriarengu ning esialgsete koolitusvõrgustike toetamiseks, ei saa tõlgendada nii, et see kohustab soodustatud isikuid pakkuma noortele teadlastele koolitust üksnes nende enda ruumides, ning seetõttu kinnitada, et REA ei või sellise tõlgenduse põhjal lükata abikõlbmatutena tagasi osa kuludest, mis on seotud noorte teadlaste koolitamisega;
         
      
            —
         
         
            mõista noorte teadlaste koolitamisega seotud kulud, millest hageja teatas toetuslepingute „C7” ja „CEREBNET” raames, välja REA-lt koos intressidega alates kuupäevast, mis maksed kuulusid tasumisele; ja
         
      
            —
         
         
            mõista hageja kohtukulud välja REA-lt.
         
      
      Väited ja peamised argumendid
   
   Hagi põhjenduseks esitab hageja kaks väidet.
   
            1.
         
         
            Esimese väite kohaselt põhineb REA seisukoht toetuslepingute „C7” ja „CEREBNET” vääral tõlgendusel. Esimene väide jaguneb kolmeks osaks: koolitusvõimaluste piiramine üksnes soodustatud isiku ruumidega on vastuolus seitsmenda raamprogrammi, programmi „Inimesed”, 2008 PWP ja Euroopa teadlaste harta eesmärkidega (esimene osa); toetuslepingute ja taotluste esitamise juhendi sätetest võib tuletada, et soodustatud isikute kohustust pakkuda koolitust võib täita ka väljaspool nende ruume (teine osa); ning ükski toetuslepingu ega muu asjaomase akti säte ei näe ette, et koolitus tuleb läbi viia ainult soodustatud isiku ruumides (kolmas osa).
         
      
            2.
         
         
            Teine väide, mille kohaselt rikub REA tõlgendus õiguskindluse, õiguspärase ootuse ja proportsionaalsuse põhimõtet.